CELEX: 31995D0571
Language: lt
Date: 819244800000
Title: 1995 m. gruodžio 18 d. Tarybos Sprendimas dėl Europos bendrijos ir Venesuelos Respublikos susitarimo dėl prekursorių ir cheminių medžiagų, dažnai naudojamų neteisėtai narkotikų ar psichotropinių medžiagų gamybai, sudarymo

Svarbus teisinis pranešimas

|

31995D0571

Oficialusis leidinys L 324 , 30/12/1995 p. 0034 - 0034

		Tarybos Sprendimas1995 m. gruodžio 18 d.dėl Europos bendrijos ir Venesuelos Respublikos susitarimo dėl prekursorių ir cheminių medžiagų, dažnai naudojamų neteisėtai narkotikų ar psichotropinių medžiagų gamybai, sudarymo(95/571/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį, kartu su 228 straipsnio 2 dalies pirmuoju sakiniu ir 228 straipsnio 4 dalimi,atsižvelgdama į Komisijos rekomendaciją,kadangi 1995 m. rugsėjo 25 d. Taryba įgaliojo Komisiją Bendrijos vardu derėtis dėl susitarimų su Amerikos valstybių organizacijos valstybėmis narėmis dėl prekursorių ir cheminių medžiagų kontrolės, ir prioriteto tvarka – su Kartachenos susitarimo valstybėmis narėmis; kadangi Komisija, remdamasi šiuo įgaliojimu, 1995 m. lapkričio 13 d. baigė derybas su Venesuelos Respublika,kadangi reikėtų patvirtinti Europos bendrijos ir Venesuelos Respublikos susitarimą dėl prekursorių ir cheminių medžiagų, dažnai naudojamų neteisėtai narkotikų ar psichotropinių medžiagų gamybai;kadangi reikėtų, kad Taryba įgaliotų Komisiją, pasikonsultavus su specialiuoju Tarybos paskirtu komitetu, Bendrijos vardu patvirtinti pakeitimus, kai Susitarime numatyta, kad juos tvirtina Jungtinė tolesnės veiklos grupė; kadangi remiantis šiuo įgaliojimu turi būti tvirtinami tik tie Susitarimo priedų pakeitimai, kurie yra susiję su medžiagomis, kurioms jau taikomi Bendrijos teisės aktai dėl prekursorių ir cheminių medžiagų,NUSPRENDĖ:1 straipsnisBendrijos vardu patvirtinamas Europos bendrijos ir Venesuelos Respublikos susitarimas dėl prekursorių ir cheminių medžiagų, dažnai naudojamų neteisėtai narkotikų ar psichotropinių medžiagų gamybai.Šio Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, įgaliotą pasirašyti Susitarimą.3 straipsnisTarybos pirmininkas Bendrijos vardu deponuoja [1] Susitarimo12 straipsnyje numatytą dokumentą.4 straipsnis1. Bendrijai Jungtinėje tolesnės veiklos grupėje, numatytoje Susitarimo 9 straipsnyje, atstovauja Komisija, kuriai padeda valstybių narių atstovai.2. Komisija įgaliojama Bendrijos vardu patvirtinti Susitarimo priedų pakeitimus, priimtus Jungtinės tolesnės veiklos grupės Susitarimo 10 straipsnyje nustatyta tvarka.Šią užduotį atlikti Komisijai padeda Tarybos paskirtas specialusis komitetas, kuriam pavedama priimti bendrąją poziciją.3. 2 dalyje minimas įgaliojimas taikomas tik toms medžiagomis, kurioms jau taikomi atitinkami Bendrijos teisės aktai dėl narkotikų prekursorių ir cheminių medžiagų.5 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1995 m. gruodžio 18 d.Tarybos varduPirmininkasJ. Borrell Fontelles[1] Susitarimo įsigaliojimo datą Tarybos Generalinis Sekretoriatas paskelbs Europos Bendrijų oficialiajame leidinyje.--------------------------------------------------